U-I-157/03
Natisni
Opravilna št.:
U-I-157/03
Datum odločitve:
7. 10. 2004
ECLI:
ECLI:SI:USRS:2004:U.I.157.03
Akt:
Odlok o kategorizaciji občinskih cest na območju Občine Razkrižje (Uradni list RS, št. 51/02 in 38/04), 5. čl.

Sklep o vzpostavitvi grajenega javnega dobra v k.o. Globoka, k.o. Veščica in k.o. Gibina (Uradni list RS, št. 6/04)
Izrek:
Postopek za preizkus pobude za začetek postopka za oceno ustavnosti in zakonitosti 5. člena Odloka o kategorizaciji občinskih cest na območju Občine Razkrižje (Uradni list RS, št. 51/02 in 38/04) se ustavi.

Pobuda za začetek postopka za oceno ustavnosti in zakonitosti Sklepa o vzpostavitvi grajenega javnega dobra v k.o. Globoka, k.o. Veščica in k.o. Gibina (Uradni list RS, št. 6/04) se zavrže.
Evidenčni stavek:
Ustavno sodišče ustavi postopek za preizkus pobude za začetek postopka za oceno ustavnosti in zakonitosti splošnega akta, če pobudnik svojo pobudo umakne.
Ustavno sodišče zavrže pobudo, ker ni pristojno za presojo ustavnosti in zakonitosti akta, ki je po svoji pravni naravi posamičen akt in ne predpis.
Geslo:
1.5.51.1.27.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Posamičnih aktov in dejanj/izvajanja predpisa.
1.5.51.1.4.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Zaradi umika pobude/zahteve.
Pravna podlaga:
Člen 6, 25, Zakon o Ustavnem sodišču[ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Flac Filomen, Ljutomer
Datum vloge:
4. 7. 2003
Vrsta odločitve:
sklep
Vrsta rešitve:
ustavitev
Dokument:
US23911
Dokument v PDF obliki:
U-I-157-03.pdf
115 KB
Prenesite datoteko
U-I-157/03-14
7. 10. 2004
SKLEP
Ustavno sodišče je v postopku za preizkus pobude Filomene Flac iz Ljutomera, ki jo zastopa Marko Knop, na seji dne 7. oktobra 2004
sklenilo:
1. Postopek za preizkus pobude za začetek postopka za oceno ustavnosti in zakonitosti 5. člena Odloka o kategorizaciji občinskih cest na območju Občine Razkrižje (Uradni list RS, št. 51/02 in 38/04) se ustavi.
2. Pobuda za začetek postopka za oceno ustavnosti in zakonitosti Sklepa o vzpostavitvi grajenega javnega dobra v k.o. Globoka, k.o. Veščica in k.o. Gibina (Uradni list RS, št. 6/04) se zavrže.
Obrazložitev
1. Pobudnica je vložila pobudo, v kateri je izpodbijala 5. člen Odloka o kategorizaciji občinskih cest na območju Občine Razkrižje (v nadaljevanju Odlok), ker je na njenem zemljišču kategoriziral javno pot. Pobudo je kasneje razširila še na Sklep o vzpostavitvi grajenega javnega dobra v k.o. Globoka, k.o. Veščica in k.o. Gibina (v nadaljevanju Sklep), ker je z njim Župan odločil, da je njeno zemljišče parc. št. 127/3 k.o. Gibina grajeno javno dobro v lasti Občine. Izpodbijani sklep naj bi bil v neskladju s 33. in z 69. členom Ustave.
2. Pobudnica je Ustavno sodišče obvestila, da je Občina 5. člen Odloka spremenila, zato pobudo, kolikor se nanaša na to določbo Odloka, umika. Vztraja pri pobudi za oceno ustavnosti Sklepa. Zato je Ustavno sodišče postopek za oceno 5. člena Odloka ustavilo.
3. Na podlagi prvega odstavka 160. člena Ustave in 21. člena Zakona o Ustavnem sodišču (Uradni list RS, št. 15/94 - v nadaljevanju ZUstS) je Ustavno sodišče pristojno, presojati ustavnost in zakonitost predpisov in drugih splošnih aktov.
Izpodbijani sklep je po svoji pravni naravi posamičen akt in ne predpis. Zato je bilo treba pobudo zaradi nepristojnosti zavreči.
4. Zakonitost aktov organov lokalnih skupnosti, izdanih v obliki predpisa, kolikor urejajo posamična razmerja, se presoja v upravnem sporu (četrti odstavek 1. člena Zakona o upravnem sporu, Uradni list RS, št. 50/97 in nasl. - v nadaljevanju ZUS). Pobudnica zato lahko izpodbija Sklep s tožbo pri Upravnem sodišču v roku trideset dni od vročitve sklepa Ustavnega sodišča o zavrženju (četrti odstavek 21. člena ZUS).
5. Ustavno sodišče je sprejelo ta sklep na podlagi 6. in 25. člena ZUstS v sestavi: predsednica dr. Dragica Wedam Lukić ter sodnici in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednica
dr. Dragica Wedam Lukić